ანდრადიტი

ანდრადიტი ( < ) — მინერალი გრანატების ჯგუფისა. ქიმიური შედგენილობა Ca3Fe2[SiO4]3. ხშირად შეიცავს Fe, Mn, Cr და სხვა მინარევებს. კრისტალდება კუბურ სინგონიაში. ანდრადიტის კრისტალები დოდეკაედრებია. აქვს შავი, მოყვითალო-ყავისფერი, წითელი, მომწვანო-ყვითელი ან ნაცრისფერი ფერი. სიმაგრე მინერალოგიური სკალით — 6.5-7, სიმკვრივე — 3700-4100 კგ/მ³. არ იტკეჩება. გვხვდება მეტამორფულ ქანებსა და პეგმატიტებში. იყენებენ სანახელავო ქვად და აბრაზიულ მასალად.

იხილეთ აგრეთვე
მინერალების სია

სქოლიო


კატეგორია:რკინის მინერალები
კატეგორია:კალციუმის მინერალები